Honde waarsku glo oor aardbewings | Maroela Media
Honde waarsku glo oor aardbewings
'n Stad in China gebruik honde om aardbewings te voorspel, nadat plaaslike media in dié land berig het dat bure oor vals alarms, naamlik 'n geblaf, gekla het.
China word gereeld deur aardbewings geteister. Sowat 200 mense is dood of word vermis ná 'n aardbewing Sichuan verlede maand getref het, en honderde duisende mense het al in die verlede in groot aardbewings omgekom.
Die aardbewingowerheid van Nanchang, die hoofstad van die Jiangxi-provinsie in die ooste, hou nou honde aan, aangesien hulle glo "abnormaal" sal optree indien 'n aardbewing gaan plaasvind. Die honde kan die owerheid tot 10 dae voor die aardbewing in kennis stel. Die buro gebruik die honde op versoek van die provinsiale regering, en hoenders en eende kan glo ook gebruik word. Bure het egter op sosiale media hul misnoë uitgespreek oor die diere se tjankery in die aande. "Die aardbewingsowerheid in Nanchang het talle honde en hulle begin snags om 23:00 onophoudelik blaf," het een persoon gesê.
Die honde is nou glo na 'n laer vlak aardbewingsburo in die stad gestuur, maar ontken dat hulle onophoudelik blaf. Die honde kan glo ook met muilbande toegerus word om die inwoners se besware aan te spreek. Dit sal egter glo die doeltreffendheid van die honde beïnvloed.